Vinalega þorpið Tjörnuvík bíður okkar en þaðan er útsýni yfir til Risans og Kellingarinnar sem eru tveir drangar yst á flóanum milli Austureyjar og Straumeyjar . Við heimsækjum Klakksvík á Borðey sem var einkar afskekkt áður en Norðureyjagöngin komu til sögunnar . Á Austurey höldum við á slóðir Þrándar í Götu sem er ein aðalpersónan í Færeyingasögu . Síðast en ekki síst förum við til Kirkjubæjar , helsta sögustaðar eyjanna með sínum fornfrægu kirkjum og íbúðarhúsi kóngsbændanna og á Tinganesi kynnum við okkur 1100 ára gamlan þingstað Færeyinga . 18. maí | Flug til Færeyja & ekið til Þórshafnar Brottför frá Keflavíkurflugvelli kl. 13:00 . Mæting í síðasta lagi 2 klst. fyrir brottför . Lending í Vágum kl. 15:25 að staðartíma . Frá flugvellinum höldum við svo til Þórshafnar þar sem gist verður fjórar nætur á Hótel Thorshavn sem staðsett er í hjarta miðbæjarins . Þórshöfn , höfuðstaður Færeyja , er staðsett á Straumey en Straumey og Austurey teljast vera meginland Færeyja . Í dag heimsækjum við nyrstu byggðir eyjanna . Á góðum degi er þaðan einstakt útsýni til Risans og Kellingarinnar , dranganna tveggja sem rísa hátt upp úr sjónum yst á flóanum milli Austureyjar og Straumeyjar . Höfnin og umhverfið allt er rómað fyrir náttúrufegurð . Á leið okkar aftur til Þórshafnar verður ekið um Funningsfjörð . Áhugasömum gefst færi síðdegis á að skoða mannlífið í bænum og um kvöldið velja gestir sér einhvern af hinum fjölmörgu spennandi veitingastöðum í Þórshöfn . 20. maí | Borðey , Klakksvík , Viðey & Viðareiði Í dag förum við til Klakksvíkur á Borðey , næst stærsta bæjar Færeyja , sem stendur á mjóu eiði milli tveggja víka . Árið 2006 voru Norðureyjagöngin opnuð en þau eru tæpir 6 km að lengd og tengja Borðey við Austurey . Ekið verður til Kirkjubæjar sem er merkasti sögustaður eyjanna og verða miðaldakirkjurnar tvær , Magnúsarkirkja og Ólavskirkja , skoðaðar . Litið verður á Reykstovuna sem er í grunninn elsta timburhús í heimi sem enn er búið í . Eftir hádegi skoðum við okkur um á þeim sögufræga stað Tinganesi þar sem Færeyingar stofnuðu þing árið 900 og færeyska landsstjórnin hefur nú aðsetur sitt . Eftir það er frjáls tími í Þórshöfn og gefst þá hverjum og einum tími til að skoða sig betur um . Áhugasamir geta farið með ferju út í Nólsey sem er um 20 mínútum frá Þórshöfn . 22. maí | Heimferð Nú er komið að leiðarlokum en snemma dags kveðjum við Færeyjar og höldum út á flugvöll í Vágum . Sigrún hefur verið fararstjóri hjá Bændaferðum í aðventuferðum til Þýskalands og Austurríkis , einnig í Gardavatnsferðum og gönguferðum um Austurríki og Færeyjar .